गफगाफ - सिनेमा छक्का पञ्जा ३ को दोस्रो गीत पछि उमेर ढल्किन्छ सार्वजनिक भएको छ । सोमबार बिहान ११ बजे युट्युब च्यानल हाईलाईट्स नेपालबाट गीत सार्वजनिक गरिएको हो । सार्वजनिक गीतमा सिनेमाका मुख्य कलाकारहरु दीपक राज गिरी, दिपीका प्रसाईँ, केदार घिमिरे, जितु नेपाल, बुद्धि तामाङलाई फिचर गरिएको छ । दीपकराज गिरी र अर्जुन पोखरेलको शब्द रचना रहेको यस गीतमा अर्जुन पोखरेलको संगीत रहेको छ ।
गीतमा निशान भट्टराई र एन्जिला रेग्मीको आवाज रहेको छ भनृ गीतको भिडियोमा कविराज गहतराजको कोरियोग्राफी रहेको छ । दीपाश्री निरौलाको निर्देशन रहेको छक्का पञ्जा ३ मा समावेश एउटा गीत पहिलो नम्बरमा यस अघि नै सार्वजनिक गरिएको छ जसलाई ३७ दिनमै एक करोड भन्दा धेरै भ्युज मिलिसकेको छ ।पहिलो नम्बरको लोकप्रियता पछि सार्वजनिक भएको दोस्रो गीतलाई पनि दर्शकको माया मिल्नेमा निर्माण पक्ष आशावादी छ । छक्का पञ्जा ३ दशैँको अवसर पारेर प्रदर्शनमा आउँदैछ ।